#### LĒMUMA PROJEKTS

2023. gada \_\_. \_\_\_\_\_\_\_\_\_\_\_ Lēmums Nr.\_\_ (prot. Nr.\_\_\_,\_\_\_.§)

**Par apbalvojuma Gada balva piešķiršanu**

 Pamatojoties uz Pašvaldību likuma 10. panta pirmās daļas 21. punktu, Nolikuma par Daugavpils pilsētas domes apbalvojumiem, kas apstiprināts ar Daugavpils pilsētas domes 2010. gada 22. aprīļa lēmumu Nr. 279, 1.5., 4.1., 4.5. punktu, ņemot vērā ar Daugavpils valstspilsētas pašvaldības domes priekšsēdētāja 2023. gada 27. oktobra rīkojumu Nr. 84 izveidotās Apbalvojumu piešķiršanas padomes 2023. gada 30. oktobra protokolu, Daugavpils valstspilsētas pašvaldības domes Izglītības un kultūras jautājumu komitejas 2023.gada \_\_\_. novembra atzinumu, Finanšu komitejas 2023.gada \_\_\_.novembra atzinumu, **Daugavpils valstspilsētas pašvaldības dome nolemj**:

Par ieguldījumu Daugavpils pilsētas attīstībā un sasniegumiem 2023. gadā piešķirt apbalvojumu Gada balva un naudas balvu EUR 500 (pieci simti *euro*) apmērā šādās nominācijās:

1. IZGLĪTĪBĀ – Daugavpils valstspilsētas pašvaldības iestādes “Latgales zoodārzs” ekoloģiskās kultūras ekspozīciju un pasākumu dizaina izveides un veidošanas **radošajai grupai** [**Valērijam Vahruševam**](#VV) **un** [**Aivaram Rimicān**](#AR)**am;**
2. IZGLĪTĪBĀ - Daugavpils Centra vidusskolas vispārējās vidējās izglītības skolotājai, izglītības metodiķei **Tatjanai Baranovskai;**
3. KULTŪRĀ – Operdziedātājai, Daugavpils Universitātes asociētajai profesorei, Daugavpils teātra vokālajai pedagoģei un muzikālajai vadītājai **Ilonai Bagelei;**
4. SPORTĀ – **Daugavpils volejbola komandai “Ezerzeme”;**
5. TAUTSAIMNIECĪBĀ – **SIA “Nexis Fibers”,** valdes loceklis Toms Andersons;
6. VESELĪBAS AIZARDZĪBĀ UN SOCIĀLAJĀ APRŪPĒ – Daugavpils valstspilsētas pašvaldības iestādes “Sociālais dienests” Sociālo pakalpojumu nodaļas Dienas centra “Saskarsme” vadītājai **Lilitai Gadzānei;**
7. SABIEDRISKAJĀ DARBĪBĀ – Ukraiņu kultūras centra “Mrija” valdes priekšsēdētajai **Nadeždai Stahovskai.**

Daugavpils valstspilsētas pašvaldības domes priekšsēdētājs A. Elksniņš